
96                                                          DR.30.10.2017                                                

 
7.27 mlm. 

Tuan Shamsul Iskandar @ Yusre bin Mohd. Akin [Bukit Katil]: Bismillahir 
Rahmanir Rahim. Assalamualaikum warahmatullahi wabarakatuh dan salam reformasi. 
Terima kasih Tuan Yang di-Pertua di atas peluang yang telah diberikan kepada saya untuk 
mengulas dan membahaskan bajet gula-gula ataupun bajet diabetic tahun 2018 ini. Ini 
tentunya akan diperhalusi dengan begitu teliti kerana Tuan Yang di-Pertua kalau banyak gula 
ini takut kena potong kaki. 

Saya mendengar perbahasan Yang Berhormat Kuala Selangor dan beberapa Ahli 
Parlimen daripada sebelah sana [Merujuk kepada blok kerajaan] sebentar tadi. Saya setuju 
bahawa bajet kali ini mendapat satu liputan ataupun ikutan daripada pelbagai pihak. 
Antaranya Sasterawan Negara, Datuk A. Samad Said yang mengungkapkan satu pantun 
yang begitu baik yang ingin saya rekodkan di dalam Dewan ini, dengan izin Tuan Yang di-
Pertua, 

Masuk ke hutan, muncul di rimba, 

  Selam di tasik timbul di laut, 

Bajet umpama simbahan gula, 

Yang heboh beri, yang senyap kaut. 

 

 Tuan Yang di-Pertua, kita boleh melihat bagaimana layanan kerajaan daripada 
belanjawan ini ataupun bajet ini. Ada beza kalau kerajaan melihat rakyat sebagai modal insan 
ataupun kerajaan melihat rakyat sebagai modal perniagaan ataupun rakyat ataupun kerajaan 
melihat rakyat ini ibarat penerima token ataupun cenderahati daripada kerajaan. Kalau kita 
menganggap rakyat ini sebagai modal insan, maka sudah pastilah melalui belanjawan ini 
rakyat akan di perkasa, akan dijadikan sebagai satu aset yang penting untuk negara.  

Kalau rakyat ini dianggap sebagai modal perniagaan, maka kerajaan akan memerah 
rakyat dan sudah pastilah kita mendengar perbahasan daripada awal pagi tadi, hampir 
kesemua Blok Pembangkang berucap atau menyatakan tentang isu yang menjadi perkara 
yang cukup menderitakan rakyat seperti cukai GST dan sebagainya. Kalau kerajaan 
menganggap rakyat ini sebagai token, maka sebab itulah kita lihat beberapa pengumuman 
kerajaan, beri tok batin RM1,500, kakitangan awam pun RM1,500.  

Sekarang ini semua sektor yang strategik Tuan Yang di-Pertua, semua diberi 
RM1,500. Sebab itu pagi tadi ketika saya buat pencelahan kepada Ketua Pembangkang, tular 
dalam WhatsApp ini terutamanya yang datang daripada pegawai-pegawai kerajaan. Mereka 
anggap bahawa kerajaan ini tidak pandang serius sumbangan mereka di mana dianggap 
mereka ini hanyalah sebagai token, sama macam reward yang diberikan, dengan izin, 
kepada tok batin dan orang-orang yang lain, bilal dan sebagainya.    

■1930 

Jadi yang ini pada saya perkara yang cukup serius kerana pada saya kita mesti 
menganggap bahawa belanjawan ini mesti menjadi suatu alat yang akan mengangkat rakyat 
itu sebagai aset negara dan sudah pastilah ia akan bersabit atau mencakupi keseluruhan 
strata sosial daripada yang bawah sehinggalah yang ke atas. 

Tuan Yang di-Pertua, ramai Ahli-ahli Dewan membahaskan tentang TN50. Saya 
ingin ingatkan kerajaan dan saya ingin tanya kepada kementerian. Ada beberapa pakar 
ekonomi yang telah pun membuat beberapa kenyataan yang mana menyatakan bahawa 
menjelang tahun 2050 ini negara akan menjadi miskin, tua, sakit, tidak ada anak dan tidak 
ada rumah. 

Ini tentulah mengejutkan kita kerana dalam kehebohan kerajaan mengumumkan 
bahawa TN50 ini adalah satu program transformasi untuk orang-orang muda tapi ada di 
kalangan pakar-pakar ekonomi beranggapan bahawa ini bukan yang sepatutnya akan terjadi 
pada tahun 2050 nanti dan sudah pastilah ini tentunya perlu dijawab oleh pihak kerajaan, 
kementerian yang berkaitan bagaimana pendirian mereka kerana yang disebut di dalam 
hujahan ataupun pandangan pakar ekonomi ini dia menyatakan bahawa kalau kita lihat 
sekarang ini ambil sahaja generasi muda Tuan Yang di-Pertua, generasi muda sekarang ini 
mereka menyaksikan bagaimana negara menyaksikan bagaimana kadar kenaikan ataupun 
kadar orang-orang muda yang tidak mempunyai pekerjaan itu cukup tinggi sekarang ini. 



7.27 mlm. Tuan Shamsul Iskandar @ Yusre bin Mohd. Akin [Bukit Katil]: Bismillahir Rahmanir Rahim. Assalamualaikum warahmatullahi wabarakatuh dan salam reformasi. Terima kasih Tuan Yang di-Pertua di atas peluang yang telah diberikan kepada saya untuk mengulas dan membahaskan bajet gula-gula ataupun bajet diabetic tahun 2018 ini. Ini tentunya akan diperhalusi dengan begitu teliti kerana Tuan Yang di-Pertua kalau banyak gula ini takut kena potong kaki. Saya mendengar perbahasan Yang Berhormat Kuala Selangor dan beberapa Ahli Parlimen daripada sebelah sana [Merujuk kepada blok kerajaan] sebentar tadi. Saya setuju bahawa bajet kali ini mendapat satu liputan ataupun ikutan daripada pelbagai pihak. Antaranya Sasterawan Negara, Datuk A. Samad Said yang mengungkapkan satu pantun yang begitu baik yang ingin saya rekodkan di dalam Dewan ini, dengan izin Tuan Yang di- Pertua, Masuk ke hutan, muncul di rimba, Selam di tasik timbul di laut, Bajet umpama simbahan gula, Yang heboh beri, yang senyap kaut. Tuan Yang di-Pertua, kita boleh melihat bagaimana layanan kerajaan daripada belanjawan ini ataupun bajet ini. Ada beza kalau kerajaan melihat rakyat sebagai modal insan ataupun kerajaan melihat rakyat sebagai modal perniagaan ataupun rakyat ataupun kerajaan melihat rakyat ini ibarat penerima token ataupun cenderahati daripada kerajaan. Kalau kita menganggap rakyat ini sebagai modal insan, maka sudah pastilah melalui belanjawan ini rakyat akan di perkasa, akan dijadikan sebagai satu aset yang penting untuk negara. Kalau rakyat ini dianggap sebagai modal perniagaan, maka kerajaan akan memerah rakyat dan sudah pastilah kita mendengar perbahasan daripada awal pagi tadi, hampir kesemua Blok Pembangkang berucap atau menyatakan tentang isu yang menjadi perkara yang cukup menderitakan rakyat seperti cukai GST dan sebagainya. Kalau kerajaan menganggap rakyat ini sebagai token, maka sebab itulah kita lihat beberapa pengumuman kerajaan, beri tok batin RM1,500, kakitangan awam pun RM1,500. Sekarang ini semua sektor yang strategik Tuan Yang di-Pertua, semua diberi RM1,500. Sebab itu pagi tadi ketika saya buat pencelahan kepada Ketua Pembangkang, tular dalam WhatsApp ini terutamanya yang datang daripada pegawai-pegawai kerajaan. Mereka anggap bahawa kerajaan ini tidak pandang serius sumbangan mereka di mana dianggap mereka ini hanyalah sebagai token, sama macam reward yang diberikan, dengan izin, kepada tok batin dan orang-orang yang lain, bilal dan sebagainya. #1930 Jadi yang ini pada saya perkara yang cukup serius kerana pada saya kita mesti menganggap bahawa belanjawan ini mesti menjadi suatu alat yang akan mengangkat rakyat itu sebagai aset negara dan sudah pastilah ia akan bersabit atau mencakupi keseluruhan strata sosial daripada yang bawah sehinggalah yang ke atas. Tuan Yang di-Pertua, ramai Ahli-ahli Dewan membahaskan tentang TN50. Saya ingin ingatkan kerajaan dan saya ingin tanya kepada kementerian. Ada beberapa pakar ekonomi yang telah pun membuat beberapa kenyataan yang mana menyatakan bahawa menjelang tahun 2050 ini negara akan menjadi miskin, tua, sakit, tidak ada anak dan tidak ada rumah. Ini tentulah mengejutkan kita kerana dalam kehebohan kerajaan mengumumkan bahawa TN50 ini adalah satu program transformasi untuk orang-orang muda tapi ada di kalangan pakar-pakar ekonomi beranggapan bahawa ini bukan yang sepatutnya akan terjadi pada tahun 2050 nanti dan sudah pastilah ini tentunya perlu dijawab oleh pihak kerajaan, kementerian yang berkaitan bagaimana pendirian mereka kerana yang disebut di dalam hujahan ataupun pandangan pakar ekonomi ini dia menyatakan bahawa kalau kita lihat sekarang ini ambil sahaja generasi muda Tuan Yang di-Pertua, generasi muda sekarang ini mereka menyaksikan bagaimana negara menyaksikan bagaimana kadar kenaikan ataupun kadar orang-orang muda yang tidak mempunyai pekerjaan itu cukup tinggi sekarang ini.